S-a terminat cu adusul mașinilor din Germania pe bandă rulantă: Ministerul Mediului pregătește o nouă taxă de poluare pentru mașinile second hand astăzi, 12:14 Autor: Raluca Lazaroi Ministrul Grațiela Gavrilescu a declarat, marți, la Bistrița, că Ministerul Mediului a constituit o comisie de lucru care analizează modalitatea de introducere și aplicare a unei noi taxe de poluare care să se aplice autoturismelor second-hand, informează corespondentul MEDIAFAX.  Ministrului Mediului, Grațiela Gavrilescu, a declarat, marți, că la nivelul ministerului s-a constituit deja un grup de lucru din care fac parte reprezentanți ai Ministerului Mediului, ai Administrației Naționale a Fondului de Mediu, ai Registrului Auto Român, ai Finanțelor dar și ai producătorilor de mașini și ai ONG-urilor, care lucrează la proiectul de introducere a unei noi taxe de poluare.